Vabriku 3
Vabriku 3 on elamu Tartus aadressil Vabriku 3, mis asub Toometaguse miljööväärtusega hoonestusala lääneküljel. Juugendstiilis viiekorruselise kortermaja projekteeris 1910. aastal eesti ehitusinsener ja üks esimesi eesti arhitekte Georg Hellat. Hoone valmis 1912. aastal. 16. septembril 1997 võeti kortermaja kultuurimälestiste riiklikus registris arvele kinnismälestisena nr 7017.